STILFULLT: La Moneda Cubana er en av de private restaurantene som har åpnet i Havanna siden myndighetene innførte mer liberale regler. Foto: AP

Nye regler gir restaurant-boom i Havanna

(VG Nett) Gode nyheter til Cuba-reisende: Liberalisering gir bedre muligheter til å spise godt i Havanna og andre byer.

16. mai 2011

Private restauranter, såkalte paladarer, har vært hyggelige alternativer til Cubas statseide restauranter helt siden de ble tillatt i 1993. Men de private spisestedene har slitt tungt med rigide og strenge regler:

Annonse Reise Fly

Hotell

Leiebil

Pakkereiser

Restaurantene har ikke kunnet ha plass til mer enn 12 gjester, servere biff eller sjømat, eller ansette andre enn familiemedlemmer eller folk som er registrert som beboere i huset.

LES OGSÅ: Magiske Havana

I fjor høst lempet myndighetene på reglene. Maksgrensen er nå 20 gjester, og paladarene kan både servere og ansette fritt.

MANN FOR SIN HATT: Marcial Radillo lager en cocktail i baren i La Moneda Cubana. Foto: AP

Det har gitt resultater. Mellom 60 og 100 paladarer har blitt åpnet i hovedstaden Havanna siden regelendringen, skriver AP. Dette inkluderer nyåpninger og restauranter som tidligere drev ulovlig.

Blant de som har gjenåpnet, er La Guarida, kjent fra den Oscar-nominerte filmen «Jordbær og sjokolade» og gjester som Jack Nicholson og Spanias dronning Sofia. Også i andre turistbyer på Cuba er det åpnet paladarer.

- De gamle reglene var nesten absurde. Det fins ingen familie som bare består av gastronomer og kokker, sier Miguel Angel Morales Menendez, som driver en annen av restaurantene som har åpnet, La Moneda Cubana.

CUBA TILBAKE: Her er de eksotiske charternyhetene for neste vinter

Professor i sosiologi og Latinamerikanske studier ved Baruch college i New York, Ted Henken, mener regelendringen er et resultat av at Raúl Castro, Fidel Castros bror, tok over presidentembetet i 2008.

- Det er en ny sheriff i byen. Den sheriffen ser ikke på restaurantdriverne som ulovlige, men som lovlydige, ærlige arbeidere - som bør følge reglene og bli kontrollert, sier han til AP.

LES OGSÅ: Her er ni «hemmelige» reisetips i Karibia

Det er likevel fortsatt vanskelig å drive restaurant på Cuba. Eierne må betale høye skatter - ifølge en restaurantdriver til sammen minst 60 prosent av inntekten - tilgangen på mat er dårlig, og det er ofte umulig å få lån. I tillegg har det åpnet for mange paladarer i forhold til antallet turister og rike kubanere. Derfor har flere av de nye restaurantene allerede trappet ned eller stengt dørene.

Det er heller ingen garanti for at ikke reglene kan bli innstrammet igjen.

LEKKERT PÅ TALLERKENEN: Diomer Matos danderer en tallerken med hummerretten Esclava de Langosta i kjøkkenet på La Moneda Cubana. Foto: AP

Publisert: 16.05.11 kl. 19:33

Les også

Mer om Reiseliv